Diari Oficial de la Generalitat Valenciana


Sumari del DOGV 560, del 03-04-1987 (1987/808488)

ORDRE del 16 de febrer de 1987, de la Conselleria de Cultura, Educació i Ciència, per la qual són convocades ajudes a municipis que realitzen inversions en equipament i infrastructura cultural en 1987.
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/02/16/(2)/dof/vci/html**

### Dades del document

Número de DOGV
:   560

Data del DOGV
:   03-04-1987

Secció del DOGV
:   DISPOSICIONS GENERALS

Número del document
:   1987/808488


Data del document
:   16-02-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 16 de febrer de 1987, de la Conselleria de Cultura, Educació i Ciència, per la qual són convocades ajudes a municipis que realitzen inversions en equipament i infraestructura cultural en 1987.  
La promoció de la cultura és base de la política de la Generalitat Valenciana, la qual, per donar compliment a l'article 2ón de l'Estatut d'Autonomia, exerceix l'acció per al desenvolupament i foment de les peculiaritats del poble valencià i l'accés als bens de la cultura. Es ben palés que, per tal de fer possible aquesta acció, cal comptar amb l'equipament bàsic i els centres culturals on puguen desenvolupar-se les activitats orientades a aquells fins.   
D'altra banda, i d'acord amb el que disposa la Llei vigent de pressupostos de la Generalitat Valenciana 11/86 de 30 de desembre, en l'article 2òn, les transferències de capital s?han de realitzar amb subjecció a criteris de publicitat, concurrència i objectivitat.   
Es per això que, fent ús de la facultat que m'atribueix l'article 35 de la Llei 5/1985, de 30 de desembre, de Govern Valencià,   
ORDENE:  
Article 1  
Hom convoca la concessió d'ajudes destinades a la construcció, reforma, aplicació, adquisició i equipament de centres culturals de titularitat municipal i hom aprova les bases per les quals es segueix aquesta convocatòria, incloses com a annex a aquesta Ordre.   
Article 2  
Aquestes ajudes econòmiques seran satisfetes a càrrec de les partides pressupostàries 98.98.835.752.5 i 90.58.540.436.3.   
Disposicions finals  
Primera: Hom faculta el Director General de Cultura perquè, en l'àmbit de les seves competències, adopte les mesures necessàries per dur a terme el que disposa aquesta Ordre.   
Segona: Aquesta Ordre entrarà en vigor el mateix dia que siga publicada al Diari Oficial de la Generalitat Valenciana.   
València, a 16 de febrer de 1987.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
BASES PER A LA CONCESSIO D'AJUDES A MUNICIPIS PER  
A REALITZAR INVERSIONS EN EQUIPAMENT I INFRASTRUCTURA CULTURAL EN L'QDN 7304  
Primera  
1. Podran sol·licitar aquestes ajudes tots els Ajuntaments de la Comunitat Valenciana que realitzen inversions en centres culturals de titularitat pública, com ara coses de cultura, arxius, biblioteques, teatres, cinemes, museus, sales d'art i d'altres de naturalesa anàloga.   
2. Es podrà finançar a càrrec d'aquestes ajudes els tipus d'inversions següents:   
a) La construcció d'instal·lacions o centres culturals i fins i tot l'adquisició de terrenys per a aquesta finalitat.   
b) Les obres d'ampliació, de reforma i de modernització de les instal·lacions culturals existents.   
c) L'adquisició d'immobles per a ésser utilitzats com a centres culturals.   
d) Finançament d'obres d'aquest tipus iniciades en exercicis anteriors.   
e) Adquisició de mobiliari i equipament tècnic d'ús exclusiu en instal·lacions culturals, exceptuant l'equipament i els fons de lectura per a biblioteques.   
Segona:   
Tindran prioritat per a l'aconseguiment de les subvencions les peticions següents:   
a) Les sol·licitades per municipis amb mancança total de centres o d'instal·lacions culturals.   
b) Les execucions d'obres que suposen la finalització de projectes realitzats parcialment.   
c) Els projectes que suposen la restauració, la rehabilitació o l'ocupació d'edificis que estiguen en qualsevol de les situacions següents: haver estat declarats o tenir expedient incoat per a ser declarats béns d'interés cultural o estar en conjunts amb idèntica circumstància, i també aquells edificis inclosos en catàlegs aprovats d'acord amb la Llei del sòl.   
d) Els d'aquells Ajuntaments que garantesquen la disponibilitat de mitjans personals i materials per a l'adequada gestió i funcionament del centre o instal·lació cultural.   
e) La situació socio- econòmica dels municipis i el seu nombre d'habitants serà considerada tenint en compte la incidència d'aquests factors en l'activitat cultural que desenvolupen.   
f) En cas d'arxius municipals, també es valoraran el volum, l'antiguitat i l'interés dels fons.   
Tercera.   
1. Aquestes ajudes es finançaran amb els crèdits que figuren en els pressupostos de la Generalitat Valenciana consignats amb aquesta finalitat i amb els fons pressupostaris de què disposen els Ajuntaments.   
2. L'aportació de la Conselleria de Cultura, Educació i Ciència en el finançament de cada petició que resulte inclosa, serà com a màxim del 50 % del muntant de la inversió que es realitze en 1987.   
Els Ajuntaments hauran d'aportar a càrrec dels seus pressupostos de 1987 la part no finançada per la Generalitat Valenciana. Encara que hom permetrà la participació de l'Estat i de les Diputacions Provincials en el finançament, l'aportació municipal no podrà ser inferior al 25% del pressupost total.   
Quarta  
1. El termini per a la presentació de sol·licituds serà de dos mesos comptadors des de l'endemà de la publicació d'aquesta convocatòria en el Diari Oficial de la Generalitat Valenciana.   
2. La sol·licitud d'ajuda econòmica es realitzarà mitjançant l'acord del Ple de la Corporació en què es farà constar:   
a) La sol·licitud d'ajuda econòmica.   
b) La denominació del projecte. El programa previst.   
c) El pressupost i el pla de finançament, tot especificant- hi quantitats a invertir en cada exercici, si el termini d'execució és superior a un any. Aportació de l'Ajuntament i d'altres institucions.   
d) Pla d'execució de la inversió completa per anualitats.   
e) Compromís de l'Ajuntament d'aportació econòmica en la quantitat no finançada per la Generalitat Valenciana i també l'excés que puga existir, arribat el cas, entre el pressupost inicial i el preu de contracte definitiu.   
Cinquena.   
1. Les sol·licituds aniran acompanyades dels següents documents:   
a) Projecte tècnic de les obres, quan el pressuposts sobrepasse els 3.000.000 Ptes., subscrit per un tècnic competent, especificant- hi la denominació i la localització de les obres a realitzar, plànol de situació, pressupost amb desglossament per unitats i el termini d'execució previst.   
En les obres, el pressupost de les quals siga inferior a 3.000.000 Ptes., bastarà la presentació d'una memòria valorada.   
En cas d'adquisició de mobiliari i equipament tècnic, caldrà presentar la relació detallada de tot el material i el pressupost per unitats.   
b) Certificació de l'interventor de l'Ajuntament que hi ha consignació en el pressupost municipal de 1987 per finançar-ne l'aportació.   
c) Certificació del Secretari, on es farà constar que l'Ajuntament no ha rebut cap subvenció per aquesta inversió o, si s'escau, fotocòpia compulsada de la notificació en què es comunicà a l'Ajuntament la concessió d'altres subvencions per a aquesta mateixa finalitat.   
d) Si s'escau, certificació del Secretari de la Corporació, en relació amb l'inventari de bens municipals, que hom disposa dels terrenys o immobles que calen per a la construcció o rehabilitació, respectivament.   
e) Memòria descriptiva del pla d'utilització previst.   
f) Instal·lacions culturals, públiques i privades, que hi ha al Municipi, tot indicant-ne els serveis i la utilització que se'n fa.   
g) Certificació del Secretari de la Corporació de la dotació pressupostària per partides relatives als serveis culturals de l'exercici de 1986, el muntant i el percentatge sobre el pressupost total, i també la modalitat de gestió.   
h) Entitat bancària i número de compte corrent on s?ha de realitzar l'ingrés de la transferència, cas que siga concedida l'ajuda, així com el Codi d?Identificació Fiscal de l'Ajuntament.   
i) Si la inversió afecta a immobles compresos en la Base Segona, c), caldrà, a més, un informe sobre la situació jurídica de l'edifici o conjunt i, almenys, 20 fotografies d'aquest, de 24 x 18 cm.   
2. La documentació assenyalada en aquesta base es presentarà per duplicat en els respectius Serveis Territorials d'aquesta Conselleria i serà determinant per a la fixació de prioritats.   
Sisena.   
1. Els projectes tècnics de les obres que obtingueren aquestes ajudes requeriran un informe tècnic de la Conselleria de Cultura, Educació i Ciència, la qual es reserva, en tot cas, la inspecció i la comprovació de l'execució de les obres a través dels seus serveis tècnics.  
2. L'informe desfavorable sobre el projecte tècnic podrà ocasionar la suspensió temporal o definitiva de l'aportació econòmica de la Conselleria de Cultura, Educació i Ciència.   
3. En cas d'inversions en obres que afecten els immobles esmentats en la lletra c) de la Base Segona, serà imprescindible un informe favorable de la Direcció General del Patrimoni Artístic de la Conselleria de Cultura, Educació i Ciència, per a la concessió definitiva de l'ajuda.   
Setena.   
1. La selecció prèvia de les sol·licituds la realitzarà una comissió tècnica presidida pel Director General de Cultura, de la qual formaran part el Secretari General de la Conselleria de Cultura, Educació i Ciència, els Caps de Servei i Directors de Programa d'aquella Direcció General.   
2. El Director General de Cultura, en atenció a les sol·licituds presentades i als informes emesos pels Serveis corresponents, elaborarà la proposta de distribució d?aquestes ajudes, l 'aprovació de les quals correspondrà al Conseller de Cultura, Educació i Ciència, mitjançant Resolució que serà publicada en el Diari Oficial de la Generalitat Valenciana.   
Vuitena.   
1. Les minoracions produïdes amb relació al pressupost inicial, bé siga per un menor pressupost del projecte definitiu o bé per baixes produïdes en l'adjudicació, es repartiran proporcionalment a les quantitats aportades per cada Institució.   
2. L'import de les minoracions produïdes corresponents a l'aportació de la Conselleria de Cultura, Educació i Ciència es destinarà a inversions en instal·lacions culturals, o bé incrementant les aportacions de la Generalitat Valenciana a alguna inversió subvencionada en 1987.   
3. La Conselleria de Cultura, Educació i Ciència no assumirà modificacions del projecte o del contracte que suposen un augment del preu d'adjudicació, ni revisió de preus. Arribat el cas, les diferències seran assumides exclusivament per l'Ajuntament interessat.   
Novena.   
1. La contractació de les obres o subministraments que obtinguen aquestes ajudes la realitzarà cada Ajuntament utilitzant la forma d'adjudicació que s'escaiga.   
Les inversions subvencionades per aquesta Conselleria podran, excepcionalment, ser contractades per les Diputacions Provincials, sempre que participen en el finançament i ho demanen els respectius Ajuntaments i en donen compte a la Conselleria de Cultura, Educació i Ciència.   
2. Al Plec de Condicions Administratives de la contractació cal que figure una clàusula que contemple la publicitat de l'obra a càrrec del contractista. Al cartell de l'obra es farà constar que hi col labora la Generalitat Valenciana.   
3. Realitzada l'adjudicació de l'obra o subministrament, o l'adquisició de l'immoble, s'enviarà en els 15 dies següents un certificat de l'acord adoptat per l?òrgan municipal competent, expedit pel Secretari de la Corporació.   
4. Les obres, si l'Ajuntament interessat ho decideix, podran realitzar-se per administració i caldrà enviar a aquesta Conselleria un certificat de l'acord de l?òrgan municipal competent en aquest sentit en el mateix termini assenyalat en el número anterior, així com el compromís del compliment de les obligacions fiscals i de la Seguretat Social.   
5. Els acords d'adjudicació o d'adquisició a què es refereix aquesta base, s'han d'adoptar pels Ajuntaments respectius abans del 30 de setembre de 1987.   
Deu  
El pagament de les aportacions de la Generalitat Valenciana es realitzarà d'acord amb aquest procediment:   
a) En cas de construcció, ampliació o modernització d'instal·lacions culturals, es remetran les certificacions d'obra expedies pel tècnic competent degudament intervingudes i aprovades per l?òrgan municipal competent.   
De cada certificació, i vists prèviament els informes i l'aprovació pertinent, la Conselleria abonarà la part percentual corresponent a la seva aportació sobre el muntant del preu d'adjudicació.   
Juntament amb la primera certificació d'obra hom remetrà l'escriptura de propietat del solar en favor de l'Ajuntament, sempre que aquell haja estat adquirit per a aquesta finalitat en l'exercici de 1987 i el seu finançament haja estat inclòs en la petició.   
b) En cas d'adquisició d'immobles per a usos culturals, el pagament de l'aportació de la Generalitat Valenciana es farà tot d'una, una vegada presentada l'escriptura de propietat de l'edifici a favor de l'Ajuntament.   
c) En cas d'adquisició de mobiliari i equipament tècnic destinat a instal·lacions culturals, el pagament de l'aportació de la Generalitat Valenciana es realitzarà tot d'una, una vegada presentats davant la Conselleria de Cultura, Educació i Ciència els documents següents: Certificat del Secretari de la Corporació que el subministrament contractat ha estat lliurat a l'Ajuntament per l'empresa adjudicatària i fotocòpia de les factures o justificants de les despeses realitzades, expedides per la mateixa empresa.   
Onze.   
1. La darrera certificació d'obra s'ha de presentar abans del 30 de juny de 1988 en aquesta Conselleria.   
2. En cas d'adquisició d'immobles per a usos culturals i equipament de centres culturals, la documentació a què fa referència la Base Deu s'ha de presentar davant la Conselleria de Cultura, Educació i Ciència abans del 30 de juny de 1988.   
3. En casos concrets, degudament justificats i apreciats lliurement pel Conseller, els terminis assenyalats en la present base es podran perllongar a petició de l'Ajuntament interessat fins el 30 de desembre de 1988.   
Dotze.   
1. En cas d'obres de construcció, ampliació o reforma de centres culturals, els Ajuntaments comunicaran a la Conselleria de Cultura, Educació i Ciència, amb temps suficient la data as senyalada per a la recepció d'obres, per si estimara oportuna la designació d'un representant que hi concórrega.   
2. Les certificacions finals d'obra o totals vindran acompanyades de:   
a) Certificació de terminació de les obres, subscrita pel tècnic director d'aquestes.   
b) Acta de recepció provisional, signada pel contractista o adjudicatari, el promotor i el tècnic director de les obres.   
c) Almenys quatre fotografies de les instal·lacions ja acabades, de 24 x 18 cm., diligenciades al dors per l'Ajuntament respectiu, tot fent constar que corresponen a l'obra executada.   
Tretze.   
1. L'incompliment o omissió d'aquestes bases pels Ajuntaments podrà originar la suspensió provisional o definitiva de les transferències de capital que aquesta Conselleria haja de fer per tal de satisfer la seua aportació econòmica.   
2. La Conselleria de Cultura, Educació i Ciència es reserva el dret de fer totes les inspeccions tècniques i administratives que considere necessàries en tot allò que faça referència a les inversions que obtinguen aquestes ajudes.


Còpia Permalink ELI